Olaf Bulls plass

Olaf Bulls plass er en liten park på Skillebekk i Oslo, inntil 2018 med navn Skillebekkparken. Parken ble anlagt i slutten av 1860-årene og er oppkalt etter dikteren Olaf Bull (1883–1933). I parken står skulpturen «Bølgen» av Anders Svor i en fontene og en byste av Olaf Bull.

Beliggenhet 
Parken ligger der  Munkedamsveien og Drammensveien møtes, knapt 400 meter sydvest for Solli plass. Skillebekk trikkeholdeplass ligger tett ved parken.  Niels Juels gate passerer vestenden av parken.

Olaf Bulls plass ligger på et område som tilhørte løkken Biebak, fra 1850 med navnet Rosenborg. Tårnvillaen på løkken fra rundt 1850, tegnet av Johan Henrik Nebelong, lå rett øst for parken og ble revet i 1959 for å gi plass til Rikstrygdeverkets høybygg som sto ferdig i 1960 og har adresse Drammensveien 60. Bygget brukes i dag brukes av Bydel Frogner. 

Mot nordvest og Drammensveien ligger det to frittliggende bygårder, nr. 45 og 47/49 og langs Munkedamsveien bygårder fra slutten av 1800-tallet i tett kvartal.

Navn
Fra 1962 til 1981 het parken Olaf Bulls plass etter dikteren Olaf Bull. Navnet Skillebekkparken og formene Skillebækparken og Skillebekparken var i bruk før navneskiftet, første forekomst i Aftenposten var i 1906.30.6.1906 brukes Skillebækparken. Skillebekkparken brukes i E. Onsums artikkel «Byen uten fontener», Aftenposten, aftenutgaven 10. juli 1929 side 4.

Fra 1934 til 1962 hadde Arbeidersamfunnets plass navnet Olaf Bulls plass.«Arbeidersamfunnets_plass». oslobylekikon.no. Besøkt 2.8.2020. Den 14. september 2018 fikk plassen og parken igjen navnet Olaf Bulls plass, under et arrangement i forbindelse med Oslos kulturnatt.«Skillebekkparken skiftet navn til Olaf Bulls plass denne helga». VårtOslo, 16.9.2028. Besøkt 2.8.2020. Initiativtaker til navneskiftet var poeten Jan Erik Vold.

Utforming
Parken er 1,6 dekar stor, grunnen eies av kommunen og er regulert til friluftsområde,Registreringer til Grøntplan 2009, areal 52700. Oslo kommune, Plan- og bygningsetaten. Ikke lenger tilgjengelig på internett. og har trekantet form. Fontenen står vest i parken.

Vest for fontenen, mot Niels Juels gate, står fire hestekastanjer. Midt i parken står rødbøk og tempeltre, langs Munkedamsveien sibirlønn, alm og lind, og langs Drammensveien hestekastanjer og en ask.Bymiljøetatens kartside, se Kartbank / temadata / natur / tredatabase. Besøkt 2.8.2020.

Historie og vernestatus

I årene 1868–1870 ble parken, da 630 kvadratmeter stor, anlagt ved tilkjøring av matjord fra et nærliggende byggeprosjekt, og i 1876 fikk den fontene og ble lagt om.Femtiaars-Beretning om Christiania Kommune for Aarene 1837–1886. Christiania Magistrat, 1892, side 244–245. I fontenen ble det plassert en kvinnefigur i støpejern, kalt «Flora». Den fikk mye kritikk for å være stygg, og ble fjernet i 1903.Else Boye: «Bykunst». I: Byminner, 4/1967, side 16–18.

I årene før 1919 ble parken lagt om med nye fortauer, blomster, busker og trær. I 1962 meldte Aftenposten om vedtatt plan for ny Skillebekkparken, i forbindelse med bygging av høyblokken for RTV. Etter Byantikvarens uttalelse ble plasseringen av fontenen og skulpturen beholdt.«Ny Skillebekk-park». Aftenposten 29.5.1962, side 10.  

Olaf Bulls plass er ført på Byantikvarens gule liste som bevaringsverdig, i 2020 under navnet Skillebekkparken.

Skulpturen Bølgen og bysten av Olaf Bull
Vest i parken står en fontene med fonteneskulpturen «Bylgja / Bølgen» av Anders Svor. Skulpturen kalles også «Havfrua / Havfruen».Fontenene i Bydel Frogner er klare for 17. mai. nettavisen VårtOslo, 15. mai 2018. Besøkt 30. mai 2018. Skulpturen fremstiller en ung gutt i naturlig størrelse og en bølge som når opp til navlen hans, og en havfrue som omfavner beina til gutten. Professor i kunsthistorie Gunnar Danbolt kaller skulpturen et av Svors beste verk. Utkast til skulpturen ble laget allerede i 1894, og den var utstilt på Høstutstillingen i 1907. Den hadde en svært synlig plassering ved enden av et lite basseng foran sangerhallen på Jubileumsutstillingen på Frogner 1914. Samme år ble den vist i Blomqvist Kunsthandel i Oslo. Skulpturen ble kjøpt av kommunen i 1916Fænn oppgir 1913, Boye 1916. Siden tilbudet til kommunen kom etter jubileumsutstillingen i 1914, brukes 1916 her. for 6000 kroner, med bidrag på 3000 fra Selskabet for Kristiania Byes Vel, nå Oslo Byes Vel, og bidrag fra Livmedikus Egebergs legat.Monumenter og prydskulptur i Oslo. Oslo kommunes kunstsamlinger, katalog nr. 12, side 10. Oslo: Tanum, 1956. Bølgen ble avduket i Skillebekkparken i 1920. Else Boye peker på at plasseringen ikke er god, skulpturen med så mange fint utarbeidede detaljer burde stått på et mer intimt sted, slik at man aldri så den på for lang avstand. I 1920 ble også to andre Svor-skulpturer avduket i byen: «Etter badet» foran Bislett bad og «Symjaren» i Kampen park. Bølgen ble pusset opp i 2018. Skulpturen finnes i flere utgaver, hvorav en i hagen ved Anders Svor Museum i Hornindal.Fænn,Inge: Anders Svor. Bilethoggaren frå Hornindal. Førde: Selja, 2014, side 49, 50, 103, 118, 122, 125, 132. ISBN 978-82-8240-084-8 og Else Boye: «Bykunst». I: Byminner, 4/1967, side 16–18.

Joseph Grimelands byste av Olaf Bull, avduket i 1989 og plassert på fortauet i St. Olavs gate utenfor SAS-hotellet ved Holbergs plass,«Vet Oslo Byråd hvem Olaf Bull er?» Jan Erik Vold Aftenposten 16.9.2009. Besøkt 2.8.2020. ble flyttet til Olaf Bulls plass ved navneskiftet i 2018.«Hovedstaden hedrer sin store sønn. Oslos største lyriker kommer endelig på plass i bybildet». Dagbladet, 9.9.2018. Besøkt 2.8.2020. Olaf Bull var elev ved Aars og Voss' skole, som lå der bysten var plassert i St. Olavs gate.

Bilder

Referanser

 Litteratur 
 Olaf Bulls plass. oslobyleksikon.no. Besøkt 26.7.2020 og Oslo byleksikon, 2000-utgaven, side 61, 313, 354 og 516
 Marius Røhne: Oslo kommunale parker og grønnanlegg 1810–1948. Oslo, Myhres papirindustri, 1967, side 196-97 og 238

 Eksterne lenker 

Søk Skillebekkparken på oslobilder.no, per juli 2020 28 bilder fra 1886 til 1966

Kategori:Parker i Oslo
Kategori:Skillebekk